ཚེས་༩ཉིན་གྱི་སྔ་དྲོ་ཆུ་ཚོད་༡༠།༣༠ཙམ་ལ་རྒྱ་གར་ལྷོ་ཕྱོགས་གྷོ་བ་ནང་གི་མཛད་འཕྲིན་ལེགས་པར་གྲུབ་ནས་རྒྱ་གར་ལྷོ་ཕྱོགས་སྦེང་ལོར་གྲོང་ཁྱེར་དུ་༸ཞབས་སོར་འཁོད།ཕྱི་ཚེས་༡༠ཉིན་གསོལ་མགྲོན་ཁང་དུ་ཀར་ན་ཀྲ་ཀ་མངའ་སྡེའི་ཁྱབ་ཁོངས་སུ་གཏོགས་པའི་བོད་མི་རྣམས་ནས་མངའ་སྡེའི་གཞུང་མང་གཉིས་ལ་ཐུགས་རྗེ་ཆེ་ཞུའི་མཛད་སྒོར་དབུ་བཞུགས་དང་བཀའ་སློབ་སྩལ་བ་དང་།དེ་བཞིན་ཝ་ན་ཐེབས་རྩ་ཁང་གི་གོ་སྒྲིག་འོག་རྒྱ་གར་སློབ་ཕྲུག་རྣམས་ལ་དུས་རབས་༢༡པའི་ནང་གི་བྱམས་བརྩེའི་ནུས་པ་དང་།རྒྱ་གར་གནའ་རབས་ཀྱི་རིག་གཞུང་ཞེས་པའི་བརྗོད་གཞིའི་ཐོག་བཀའ་སློབ་སྩལ།ཚེས་༡༣ཉིན་རྒྱ་གར་ལྷོ་ཕྱོགས་ཀར་ནཱ་ཌ་གར་རྟེན་གཞི་བྱས་པའི་ཏཱ་ལའི་བླ་མ་མཐོ་རིམ་སློབ་གཉེར་ཁང་དུ་དགེ་ལས་སློབ་ཕྲུག་དང་མི་མང་རྣམས་ལ་བཀའ་སློབ་བཀའ་དྲིན་སྩལ་བ་སོགས་མཛད་འཕྲིན་རྒྱ་ཆེར་བསྐྱངས་པ་དང་།